Diari Oficial de la Generalitat Valenciana


Sumari del DOGV 7678, del 15-12-2015 (2015/9570)

Notificació de la sentència dictada en el procediment ordinari número 422/2015.
-------------------------------------------------------------------------------

### Dades del document

Número de DOGV
:   7678

Data del DOGV
:   15-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9570


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 422/2015. [2015/9570]  
De: Novadelta Comercio de Cafés España, SAU.  
Contra: Lidia López Fernández.  
En aquest procediment, judici ordinari número 422/2015, seguit a instàncies de Novadelta Comercio de Cafés España, SAU, contra Lidia López Fernández, s'ha dictat la sentència que, literalment, diu com segueix:  
  
«Sentència número 254/2015  
Cristina López de Haro Martín, magistrada jutgessa del Jutjat de Primera Instància número 21 de València, he vist aquestes actuacions de judici ordinari número 422/2015, seguides a instàncies de Novadelta Comercio de Cafés España, SAU, representada pel procurador dels tribunals el senyor Aznar Gómez i assistida per la lletrada la senyora García Gómez, contra Lidia López Fernández, en situació de rebel·lia processal, és procedent dictar la resolució següent:  
Dispositiva  
Estime parcialment la demanda formulada pel procurador el senyor Aznar Gómez, en nom i representació de Novadelta Comercio de Cafés España, SAU, contra Lidia López Fernández, i declare resolt el contracte de subministrament subscrit, l'1 d'abril de 2011, entre demandant i demandada, i condemne la demandada que restituïsca a l'actora la maquinària dipositada al seu establiment, sempre que es trobe en perfectes condicions d'ús, conservació, neteja i higiene. Subsidiàriament, per al cas que els béns mobles cedits no estigueren al lloc del dipòsit o no puguen tornar-se al seu propietari o no es troben en perfectes condicions d'ús, conservació, neteja i higiene, aquests se substituiran pel seu valor i, en conseqüència, la demandada haurà d'abonar a la demandant la quantitat de mil dos-cents set euros amb vint-i-dos cèntims (1.207,22 ?), quantitat que produirà l'interés de l'article 576 de la Llei d'Enjudiciament Civil.  
  
I en tot cas, condemne la demandada que abone a la part actora, i pels conceptes expressats, la quantitat de tres mil cent noranta-un euros amb cinquanta-quatre cèntims (3.191,54 ?), més l'interés legal des del dia 12 de març de 2015 (presentació de la demanda) fins a fer-ne el pagament complet.  
I això sense imposició de costes, de manera que cada part n'assumirà les pròpies i les comunes a mitges.  
Notifiqueu aquesta resolució a les parts en la forma assenyalada legalment, i feu-los saber que, en contra, s'hi pot interposar un recurs d'apel·lació a resoldre per l'Audiència Provincial de València, davant d'aquest jutjat en el termini de 20 dies següents a la notificació, seguint els tràmits establits en els articles 458 i següents de la Llei d'Enjudiciament Civil. Així mateix, per a l'admissió de la interposició de l'apel·lació caldrà la consignació d'un dipòsit de 50 euros en el compte del jutjat número 4553 (DA 15.4 LO 1/2009).  
  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.  
Publicació. La sentència anterior ha sigut llegida i publicada per la magistrada jutgessa que l'ha dictada, mentre celebrava audiència pública en la mateixa data del seu pronunciament, de la qual cosa jo, el lletrat de l'Administració de Justícia, done fe.»  
  
I atés que la persona demandada, Lidia López Fernández, es troba en parador desconegut, expedisc aquest edicte a fi que li valga de notificació de forma deguda.  
  
València, 12 de novembre de 2015.- La lletrada de l'Administració de Justícia: Míriam Muñoz Peiró.